Bo Svensons

Bo Svensons (; dzimis ) ir dāņu futbola treneris un bijušais futbolists. Spēlējis aizsarga pozīcijā, aizvadījis trīs spēles Dānijas izlasē. Bijis Vācijas Bundeslīgas klubu Mainz 05 un Union Berlin galvenais treneris.

 Futbolista karjera 
Spēlētāja karjeru sāka FC København, šī kluba sastāvā trīs reizes kļuva par Dānijas čempionu (2001, 2003, 2004) un vienreiz izcīnīja Dānijas kausu (2004). 2006. gada janvārī pievienojās Vācijas Bundeslīgas klubam Menhengladbahas "Borussia". 2007. gada vasarā pārgāja uz citu Vācijas klubu Mainz 05, tajā nospēlēja līdz pat 2014. gadam, kad noslēdza profesionālo karjeru.

Dānijas izlasē debitēja 2006. gadā draudzības spēlē pret Paragvaju. Izlases rindās nospēlēja trīs spēles, tostarp 2012. gada Eiropas čempionāta kvalifikācijas spēli pret Islandi.

 Trenera karjera 
Pēc spēlētāja karjeras beigām turpināja darbu Mainz 05 kā trenera asistents, vēlāk trenēja kluba dažādu vecumu jauniešu komandas. 2019. gadā kļuva par Austrijas 2. līgas kluba FC Liefering galveno treneri. 2021. gada janvārī atgriezās Mainz 05, kļūstot par galveno treneri. 2020.—2021. gada sezonas otrajā pusē palīdzēja komandai izvairīties no izkrišanas. 2023. gada novembrī pēc abpusējas vienošanās amatu atstāja. 2024. gada maijā tika apstiprināts par Union Berlin galveno treneri. Ņemot vērā komandas nesekmīgo sniegumu sezonas pirmajā pusē, tā paša gada decembrī pēc abpusējas vienošanās sadarbība ar klubu tika pārtraukta.

 Atsauces 

 Ārējās saites 

Kategorija:1979. gadā dzimušie
Kategorija:Ziemeļjitlandes reģionā dzimušie
Kategorija:Dānijas futbolisti
Kategorija:Dānijas izlases futbolisti
Kategorija:FC København spēlētāji
Kategorija:Menhengladbahas "Borussia" spēlētāji
Kategorija:1. FSV Mainz 05 spēlētāji
Kategorija:Dānijas futbola treneri